फैंस से की मुलाकात, यूजर्स बोले- कितनी सरल हैं, कोई दिखावा नहीं करतीं
Shraddha Kapoor's Ethnic Look at Mumbai Airport श्रद्धा कपूर हाल ही में मुंबई एयरपोर्ट पर नजर आईं, जहां उन्हें अलग अंदाज में देखा गया। इस दौरान का एक वीडियो सोशल मीडिया पर सामने आया है
श्रद्धा कपूर हाल ही में मुंबई एयरपोर्ट पर नजर आईं, जहां उन्हें अलग अंदाज में देखा गया। इस दौरान का एक वीडियो सोशल मीडिया पर सामने आया है। एयरपोर्ट पर श्रद्धा काफी सिंपल एथनिक लुक में दिखाई दे रही हैं।
श्रद्धा का एथनिक लुक
एयरपोर्ट पर श्रद्धा ऑफ व्हाइट और यलो प्रिंट में सलवार सूट पहना हुआ है। उन्होंने दुप्पटे से खुद को ढक रखा है। इस दौरान वह नो मेकअप लुक में दिखाई दे रही हैं। जैसे ही श्रद्धा अपनी कार से उतरी, फैंस की भीड़ ने उन्हें घेर लिया। हमेशा की तरह एक्ट्रेस ने अपने प्रशंसकों से मुलाकात की और उनके साथ सेल्फी भी क्लिक करवाई।
फैंस को पसंद आया उनका ये अंदाज 
श्रद्धा का ये वीडियो सोशल मीडिया पर खूब पसंद किया जा रहा है। वीडियो पर एक यूजर ने कमेंट करते हुए लिखा, 'वह कितनी सरल हैं। कोई दिखावा नहीं है। मैं वास्तव में इन्हें बहुत पसंद करता हूं। इच्छा है कि श्रद्धा और फिल्में करे'। दूसरे ने लिखा, यार ये कितनी सिंपल और खूबसूरत हैं'।
श्रद्धा कपूर का वर्कफ्रंट
श्रद्धा कपूर को इसी साल रणबीर कपूर के साथ लव रंजन की फिल्म 'तू झूठी मैं मक्कार' में देखा गया था। यह रोमांटिक कॉमेडी-ड्रामा फिल्म 8 मार्च 2023 को सिनेमाघरों में रिलीज हुई थी। फिल्म में डिंपल कपाड़िया, बोनी कपूर और अनुभव सिंह बस्सी भी नजर आए थे।
अब श्रद्धा जल्दी ही राजकुमार राव के साथ 'स्त्री 2' में दिखाई देंगी। 'स्त्री 2’ की शूटिंग भी शुरू हो चुकी है। इसके अलावा जल्द ही श्रद्धा नागिन, चालबाज इन लंदन, आर माधवन के साथ चंदा मामा दूर के और सूरज पंचोली के साथ धड़कन 2 में भी नजर आएंगी।